Malema se langverwagte bedrogverhoor skop afJulius Malema. Argieffoto: Werner Beukes Die situasie by die Polokwane-hooggeregshof in Limpopo is kalm waar Julius Malema, leier van die EFF, en twee mededirekteure van On-Point Engineering Maandag op aanklagte van korrupsie, omkopery en rampokkery verskyn. Kol. Ronel Otto, polisiewoordvoerder, het aan Maroela Media gesê daar is ŉ sterk polisieteenwoordigheid en paaie om die hof is afgesper. Honderde EFF-ondersteuners het Sondagaand ’n nagwaak vir hul leier gehou. Malema het in 2012 vir die eerste keer in verband met die aanklagte saam met sy medebeskuldigdes in die hof verskyn. Hulle word daarvan beskuldig dat hulle hulle glo valslik aan die departement van paaie en vervoer in Limpopo voorgedoen het wat daartoe gelei het dat ŉ tender van R52 miljoen aan Malema se projekbestuursmaatskappy, On-Point Engineering, toegeken is.